POZIV NA SAVJETOVANJE



Objavljuje se početak savjetovanja sa zainteresiranom javnošću o nacrtu prijedloga:

Izmjene i dopune Programa građenja komunalne infrastrukture za 2026. godinu




O B R A Z L O Ž E NJ E

[bookmark: _GoBack]Općina Oriovac predlaže donošenje Izmjena i dopuna Programa građenja komunalne infrastrukture za 2026. godinu (u daljnjem tekstu: Izmjene i dopune Programa) radi usklađenja planiranih kapitalnih ulaganja i izvora njihova financiranja s Proračunom Općine Oriovac te aktualnim potrebama i prioritetima u provedbi komunalnih projekata. Važećim Programom građenja komunalne infrastrukture za 2026. godinu („Službeni vjesnik Općine Oriovac“ broj 22/25; u daljnjem tekstu: Program) ukupna sredstva planirana su u iznosu od 1.766.500,00 EUR, dok se predloženim Izmjenama i dopunama Programa ukupna vrijednost Programa utvrđuje u iznosu od 2.173.405,00 EUR.

Izmjenama i dopunama Programa obuhvaćeni su zahvati na nerazvrstanim cestama, nogostupima, javnim parkiralištima, javnoj rasvjeti, grobljima i javnim zelenim površinama te sanaciji i rekonstrukciji postojeće komunalne infrastrukture. Cilj donošenja Izmjena i dopuna Programa jest uskladiti planske i proračunske dokumente te stvoriti pretpostavke za realizaciju planiranih kapitalnih ulaganja u komunalnu infrastrukturu.

Sukladno članku 11. Zakona o pravu na pristup informacijama ("Narodne novine", br. 25/13, 85/15 i 69/22), Općina Oriovac provodi savjetovanje sa zainteresiranom javnošću radi upoznavanja javnosti s Nacrtom prijedloga Izmjena i dopuna Programa te prikupljanja mišljenja, primjedbi i prijedloga. Svi zaprimljeni prijedlozi i primjedbe bit će razmotreni, a po završetku savjetovanja objavit će se Izvješće o provedenom savjetovanju.

Savjetovanje sa zainteresiranom javnošću provodi se u trajanju od 30 dana, od 27. kolovoza 2026. godine do 25. rujna 2026. godine, a završni datum ujedno je krajnji rok za dostavu mišljenja, prijedloga i primjedbi na Nacrt prijedloga Izmjena i dopuna Programa.



